《次韵李尧俞良臣论交一首》
宋代·郭印

深知不作昌时瑞，成茧那能效野蚕。
世态如云从自薄，交情若野定非甘。
最怜炊黍张生约，勿笑分财管仲贪。
欲结他年渔钓友，江湖舍我复谁堪。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜野竹。工诗，与蒲大受、冯时行、何耕道为诗友。有《云溪集》。